**Saeimas lēmumprojekta "Par Jēkaba Straumes iecelšanu par Korupcijas novēršanas un apkarošanas biroja priekšnieku" sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Korupcijas novēršanas un apkarošanas biroja likuma 4. panta pirmā daļa, kurā noteikts, ka Korupcijas novēršanas un apkarošanas biroja (turpmāk – KNAB) priekšnieku ieceļ amatā uz pieciem gadiem Saeima pēc Ministru kabineta ieteikuma |
| 2. | Pašreizējā situācija un problēmas | Pamatojoties uz Korupcijas novēršanas un apkarošanas biroja likuma 4. panta pirmo un otro daļu, Ministru kabinets 2017. gada 2. martā izsludināja atkārtotu atklātu konkursu uz KNAB priekšnieka amatu.Konkursa komisiju vadīja Valsts kancelejas direktors, un tās sastāvā bija Satversmes aizsardzības biroja direktors, Drošības policijas priekšnieks, kā arī ģenerālprokurors. Papildus KNAB priekšnieka amata pretendentu atlasē ar padomdevēja tiesībām piedalās KNAB Sabiedriski konsultatīvās padomes pilnvaroti pārstāvji.Pretendentu atlase tika veikta saskaņā ar Ministru kabineta 2016. gada 2. augusta noteikumiem Nr. 516 "Noteikumi par Korupcijas novēršanas un apkarošanas biroja priekšnieka amata pretendentu pieteikšanās nosacījumiem un kārtību, kā arī pretendentu atlases un vērtēšanas kārtību".Valsts kancelejā tika saņemti 9 pieteikumi uz izsludināto KNAB priekšnieka vakanci.Korupcijas novēršanas un apkarošanas biroja likuma 4. panta trešajā daļā noteiktā Korupcijas novēršanas un apkarošanas biroja priekšnieka amata pretendentu vērtēšanas komisija pieņēma lēmumu ieteikt Ministru prezidentam apstiprināšanai Ministru kabinetā un kā Korupcijas novēršanas un apkarošanas biroja priekšnieka amata pretendentu virzīt J. Straumi. J. Straume atbilst Korupcijas novēršanas un apkarošanas biroja 4. panta piektajā daļā noteiktajām obligātajām prasībām, ir ieguvis visvairāk punktu pretendentu atlasē un vērtēšanā, kā arī vislabāk atbilst KNAB priekšnieka amata aprakstā izvirzītajām prasībām.J. Straumem ir maģistra grāds un jurista kvalifikācija, ir ilggadēja vadības pieredze valsts drošības iestādē (Militārās izlūkošanas un drošības dienests), liela pieredze operatīvajā darbā, kā arī pieredze darbā ar korupcijas apkarošanu Valsts policijā |
| 3. | Projekta izstrādē iesaistītās institūcijas | Korupcijas novēršanas un apkarošanas biroja likuma 4. panta trešajā daļā noteikto komisiju vada Valsts kancelejas direktors. Komisijas sastāvā ir ģenerālprokurors, Satversmes aizsardzības biroja direktors un Drošības policijas priekšnieks. Papildus kā pretendentu vērtēšanas procesa novērotāji piedalījās Korupcijas novēršanas un apkarošanas biroja Sabiedriski konsultatīvās padomes deleģētie pārstāvji: Latvijas Juristu biedrības pārstāvis, Latvijas Juristu apvienības pārstāvis un Latvijas Krimināllietu advokātu biedrības pārstāvis |
| 4. | Cita informācija | Nav  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| Projekts šo jomu neskar |

Ministru prezidents Māris Kučinskis

Vizē:

Valsts kancelejas direktors \_\_\_\_\_\_\_\_\_\_\_\_\_\_\_\_\_\_Jānis Citskovskis

447

Rozenbaha 67082947

renate.rozenbaha@mk.gov.lv